

คำสั่งสถาบันเทคโนโลยีพระจอมเกล้าเจ้าคุณทหารลาดกระบัง

ที่ /๒๕๖๐

เรื่อง แต่งตั้งคณะกรรมการบริหารความเสี่ยงสถาบันเทคโนโลยีพระจอมเกล้าเจ้าคุณทหารลาดกระบัง

....................................................................

อนุสนธิคำสั่งสถาบันเทคโนโลยีพระจอมเกล้าเจ้าคุณทหารลาดกระบัง ที่ ๕๔๓/๒๕๕๙ ลงวันที่ ๒๒ เมษายน ๒๕๕๙ ได้แต่งตั้งคณะกรรมการบริหารความเสี่ยงระดับสถาบันไปแล้วนั้น

เนื่องจากสถาบันได้มีการปรับเปลี่ยนหน่วยงานที่รับผิดชอบในการบริหารความเสี่ยงของสถาบัน ตามประกาศสถาบัน เรื่อง การแบ่งหน่วยงานภายในของสำนักงานอธิการบดี พ.ศ. ๒๕๖๐ ประกอบกับมีการเปลี่ยนแปลงผู้บริหารที่รับผิดชอบ ดังนั้น เพื่อให้การดำเนินงานบริหารความเสี่ยงของสถาบัน เป็นไปด้วยความเรียบร้อยและมีประสิทธิภาพตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖ จึงให้ยกเลิกคำสั่งสถาบันดังกล่าวข้างต้น และแต่งตั้งคณะกรรมการบริหารความเสี่ยงสถาบันเทคโนโลยีพระจอมเกล้าเจ้าคุณทหารลาดกระบัง ดังนี้

|  |  |  |
| --- | --- | --- |
| ๑. | อธิการบดี | ที่ปรึกษา |
| ๒. | รองอธิการบดีอาวุโสฝ่ายบริหารวิชาการ | ที่ปรึกษา |
| ๓. | รองอธิการบดีอาวุโสฝ่ายบริหารทรัพยากรและบริการ | ที่ปรึกษา |
| ๔. | รองอธิการบดีฝ่ายแผนงาน | ประธานกรรมการ |
| ๕. | รองอธิการบดีฝ่ายวิจัยและนวัตกรรม | กรรมการ |
| ๖. | รองอธิการบดีฝ่ายพัฒนาบุคลากร | กรรมการ |
| ๗. | รองอธิการบดีฝ่ายฝ่ายวิชาการและต่างประเทศ | กรรมการ |
| ๘. | รองอธิการบดีฝ่ายการเงินและบัญชี | กรรมการ |
| ๙ | รองอธิการบดีฝ่ายบริหารทรัพยากรกายภาพและสิ่งแวดล้อม | กรรมการ |
| ๑๐. | รองอธิการบดีฝ่ายสารสนเทศ | กรรมการ |
| ๑๑. | รองอธิการบดีกำกับดูแลวิทยาเขตชุมพรเขตรอุดมศักดิ์ | กรรมการ |
| ๑๒. | คณบดี / ผู้อำนวยการสำนัก | กรรมการ |
| ๑๓. | หัวหน้าสำนักงานสภาสถาบัน | กรรมการ |
| ๑๔. | ผู้อำนวยการสำนักงานในสำนักงานอธิการบดี | กรรมการ |
| ๑๕. | ผู้อำนวยการสำนักงานบริหารยุทธศาสตร์ | กรรมการและเลขานุการ |
| ๑๖. | นางขนิษฐา สาคร | ผู้ช่วยเลขานุการ |
| ๑๗. | นายสุเมท แป้งหอม | ผู้ช่วยเลขานุการ |
| ๑๘. | นายอรรถพล คำเสนาะ | ผู้ช่วยเลขานุการ |

/หน้าที่คณะกรรม...

- ๒ -

**หน้าที่คณะกรรมการบริหารความเสี่ยง**

1. กำหนดนโยบาย แนวทาง และวิธีการปฏิบัติในการบริหารความเสี่ยงและการควบคุมภายใน ภาพรวมของสถาบัน
2. จัดทำคู่มือการบริหารความเสี่ยง
3. รวบรวม/ระบุ/วิเคราะห์ และประเมินความเสี่ยง
4. จัดทำแผนการบริหารความเสี่ยงและการควบคุมภายในสถาบันเทคโนโลยีพระจอมเกล้าเจ้าคุณทหารลาดกระบัง และมอบให้ทุกส่วนงานนำแผนบริหารความเสี่ยงไปสู่การปฏิบัติ
5. ส่งเสริมให้มีการบริหารความเสี่ยงและการควบคุมภายในส่วนงาน ให้ครอบคลุมทุกส่วนงาน ตลอดจนติดตามและประเมินผลการดำเนินงาน
6. รายงานการบริหารความเสี่ยงเสนอต่อคณะกรรมการบริหารสถาบันและสภาสถาบัน
7. ดำเนินการอื่นๆ ตามที่อธิการบดีมอบหมาย

ทั้งนี้ ตั้งแต่บัดนี้เป็นต้นไป

สั่ง ณ วันที่ ธันวาคม ๒๕๖๐

(ศาตราจารย์สุชัชวีร์ สุวรรณสวัสดิ์)

อธิการบดีสถาบันเทคโนโลยีพระจอมเกล้าเจ้าคุณทหารลาดกระบัง